Na temelju članka 17. stavka 1. alineje 1. Zakona o sustavu civilne zaštite (Narodne novine 82/15, 118/18, 31/20, 20/21 i 114/22) i članka 41. točke 33. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Gradska skupština Grada Zagreba, na \_\_\_\_\_\_. sjednici, \_\_\_\_\_\_\_\_. prosinca 2022., donijela je

**PLAN**

**razvoja sustava civilne zaštite Grada Zagreba za 2023.**

**UVOD**

Plan razvoja sustava civilne zaštite za 2023. godinu (u daljnjem tekstu: Plan) izrađuje se na temelju Smjernica za organizaciju i razvoj sustava civilne zaštite na području Grada Zagreba za razdoblje od 2021. do 2024. (Službeni glasnik Grada Zagreba 34/20 - u daljnjem tekstu: Smjernice) kojima su utvrđeni prioriteti razvoja sustava civilne zaštite kroz četiri godine, a na temelju provedenih aktivnosti protekle godine i doprinosa tih aktivnosti postizanju ciljeva definiranih Smjernicama.

S obzirom na to da Smjernice utvrđuju prioritete razvoja sustava civilne zaštite kroz četiri godine, u Plan su implementirani samo ciljevi iz Smjernica koji se planiraju ostvariti u 2023. godini.

Sustav civilne zaštite obuhvaća mjere i aktivnosti kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa te otklanjanja posljedica terorizma i ratnih razaranja. Ostvarenje Plana izravno ovisi o financijskim sredstvima u proračunu Grada Zagreba za 2023. godinu.

**OPERATIVNE SNAGE SUSTAVA CIVILNE ZAŠTITE GRADA ZAGREBA**

Operativne snage sustava civilne zaštite na području Grada Zagreba su:

- Stožer civilne zaštite Grada Zagreba (u daljnjem tekstu: Stožer)

- stožeri civilne zaštite gradskih četvrti Grada Zagreba (u daljnjem tekstu: stožeri GČGZ)

- operativne snage vatrogastva

- operativne snage Hrvatskog Crvenog križa - Gradsko društvo Crvenog križa Zagreb (u daljnjem tekstu: GDCK Zagreb)

- operativne snage Hrvatske gorske službe spašavanja - Stanica Zagreb

- udruge građana od interesa za sustav civilne zaštite

- postrojbe civilne zaštite opće namjene Grada Zagreba

- postrojbe civilne zaštite specijalističke namjene Grada Zagreba

- povjerenici i zamjenici povjerenika civilne zaštite

- pravne osobe od interesa za sustav civilne zaštite na području Grada Zagreba.

**PRIORITETI RAZVOJA TIJEKOM 2023. PO SEGMENTIMA**

Na temelju Smjernica i provedenih aktivnosti protekle godine i doprinosa tih aktivnosti postizanju ciljeva definiranih Smjernicama utvrđeni su prioriteti razvoja po segmentima.

**1. OPERATIVNE SNAGE SUSTAVA CIVILNE ZAŠTITE GRADA ZAGREBA**

***Stožer***

Potrebno je nastaviti s prezentacijom planskih dokumenata Stožeru te planirati održavanje stožerno-zapovjedne vježbe u kojoj će se proigravati scenariji velikih nesreća i katastrofa. Edukacija Stožera i konstantno osvježavanje znanja vrlo su bitni preduvjeti uspješnog rada Stožera.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| - osposobljavanje i edukacija Stožera- najmanje jedanput godišnje Stožeru predstaviti sadržaj planskih dokumenata iz područja civilne zaštite- najmanje jedanput u dvije godine održati stožerno-zapovjednu vježbu s ciljem provježbavanja jednog ili više postojećih scenarija velike nesreće i katastrofe | osposobljavanje članova Stožera koji još nisu prošli osposobljavanje | tijekom 2023. |
| prezentacija planskih dokumenata | II. kvartal |
| sudjelovanje u stožerno-zapovjednoj vježbi | IV. kvartal |

Zaključak:

Provest će se osposobljavanje članova Stožera od strane Nastavnog nacionalnog središta civilne zaštite koji još nisu prošli osposobljavanje, nastaviti s prezentacijom planskih dokumenata, te u zadnjem kvartalu planirati održavanje stožerno-zapovjedne vježbe u kojoj će se proigravati scenariji velikih nesreća i katastrofa. Na navedenoj vježbi članovi Stožera trebaju pokazati poznavanje planskih dokumenata i usvojena znanja s ciljem donošenja pravodobnih i optimalnih odluka i koordinacije s upravljačkim skupinama.

***Stožeri GČGZ***

Potrebno je nastaviti s prezentacijom planskih dokumenata stožerima GČGZ te inicirati održavanje koordinacijskog sastanka stožera GČGZ s upravljačkim skupinama postrojbi civilne zaštite opće namjene Grada Zagreba i Stožerom. Potrebno je izraditi Poslovnik o radu Stožera civilne zaštite gradskih četvrti Grada Zagreba radi njihovog efikasnijeg djelovanja. U Poslovniku će biti definirano da pripadnik teritorijalno nadležne upravljačke skupine postrojbe civilne zaštite opće namjene Grada Zagreba treba biti pozvan na sjednice Stožera GČGZ. Navedena promjena će omogućiti lakšu razmjenu potrebnih informacija i optimalno donošenje odluka s obzirom na uvijek vrlo dinamičnu situaciju na terenu tijekom velikih nesreća i katastrofa.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| - osposobljavanje i edukacija stožera GČGZ- najmanje jedanput godišnje stožerima predstaviti sadržaj planskih dokumenata iz područja civilne zaštite- inicirati godišnje koordinacijske sastanke Stožera sa stožerima GČGZ- inicirati godišnje koordinacijske sastanke stožera GČGZ s upravljačkim skupinama postrojbi civilne zaštite opće namjene Grada Zagreba | prezentacija planskih dokumenata | tijekom 2023. |
| održavanje koordinacijskog sastanka načelnika stožera GČGZ s upravljačkim skupinama postrojbi civilne zaštite opće namjene Grada Zagreba | II. kvartal |
| donošenje Poslovnika o radu Stožera civilne zaštite gradskih četvrti Grada Zagreba | III. kvartal |
| održavanje koordinacijskog sastanka Stožera sa načelnicima stožerima GČGZ | IV. kvartal |

Zaključak:

Članovi stožera GČGZ koji nisu prošli, trebaju proći osposobljavanje koje provodi Nastavno nacionalno središte civilne zaštite. Potencirat će se održavanje koordinacijskih sastanaka između Stožera i stožera GČGZ, te Stožera GČGZ s upravljačkim skupinama postrojbi civilne zaštite opće namjene Grada Zagreba.

Izradit će se Poslovnik o radu Stožera civilne zaštite gradskih četvrti Grada Zagreba. U Poslovniku će biti definirano da pripadnik teritorijalno nadležne upravljačke skupine postrojbe civilne zaštite opće namjene Grada Zagreba treba biti pozvan na sjednice Stožera GČGZ.

Međusobno upoznavanje na koordinacijskim sastancima i zajednički rad u Stožeru rezultirat će razrješavanjem eventualnih nejasnoća oko nadležnosti i načina postupanja tijekom velikih nesreća i katastrofa. Cilj je da svi sudionici u sustavu civilne zaštite budu svjesni svojih odgovornosti i odluka koje je potrebno donositi, kako bi se izbjeglo preklapanje ovlasti, nesnalaženje ili čekanje da odluku donese netko drugi u trenucima kada nema vremena za čekanje.

***Operativne snage vatrogastva***

Temeljne operativne snage sustava civilne zaštite (vatrogastvo, GDCK Zagreb, Hrvatska gorska služba spašavanja - Stanica Zagreb) provodit će redovne aktivnosti sukladno svojim planovima rada za 2023., a po aktivaciji sustava civilne zaštite izvršavat će mjere i aktivnosti iz sustava civilne zaštite. Opis planiranih aktivnosti Javne vatrogasne postrojbe Grada Zagreba (u daljnjem tekstu: JVP GZ) i Vatrogasne zajednice Grada Zagreba (u daljnjem tekstu: VZGZ) dan je u nastavku.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Provedba obrazovanja, osposobljavanja i usavršavanja (JVP GZ) | - provedba obrazovanja, osposobljavanja i usavršavanja redovitim nastavnim temama JVP-a | kontinuirano |
| Provedba obrazovanja, osposobljavanja i usavršavanja (VZGZ) | -osposobljavanje vatrogasnih kadrova prema Pravilniku za zvanje: vatrogasna mladež ,vatrogasac , vatrogasac 1. klase, vatrogasni dočasnik ,vatrogasni dočasnik 1. klase , vatrogasni časnik i vatrogasni časnik 1. klase. Usavršavanje vatrogasnih kadrova prema Pravilniku za specijalnosti: aparati za zaštitu dišnih organa i strojar | kontinuirano tijekom godine, prema Planu osposobljavanja i usavršavanja. |
| Permanentno ulaganje u opremu i sredstva za gašenje požara (vatrogasna vozila, oprema za gašenje požara)(JVP GZ) | - sukladno Planu nabave i potrebama na terenu | kontinuirano |
| Permanentno ulaganje u opremu i sredstva za gašenje požara (vatrogasna vozila, oprema za gašenje požara)(VZGZ) | - nabava novih vatrogasnih vozila, opreme i sredstava za gašenje požara | kontinuirano tijekom godine, prema Planu nabave vatrogasnih vozila i opreme, koji će se donijeti nakon odobrenih sredstava iz proračuna Grada Zagreba |
| Prijam novih vatrogasaca (JVP GZ) | - zapošljavanje novih vatrogasaca | I. kvartal |
| Prijam novih vatrogasaca (VZGZ) | - učlanjenje novih članova u dobrovoljna vatrogasna društva Zajednice | kontinuirano |
| Održavanje mobilnosti voznog parka (pregledi, servisi i atestiranja)(JVP GZ) | - redovni i izvanredni servisi, pregledi i atesti sukladno potrebama | kontinuirano |
| Održavanje mobilnosti voznog parka (pregledi, servisi i atestiranja)(VZGZ) | - redovni servisi , popravci , osiguranja i tehnički pregledi 132 vatrogasna vozila , 50 vatrogasnih prikolica.- redovni servisi popravci ugradbenih i prijenosnih vatrogasnih pumpi.Popravci ostale vatrogasne opreme. | kontinuirano |
| Suradnja s ostalim žurnim službama (JVP GZ) | - suradnja na intervencijama i u zajedničkim vježbama | kontinuirano |
| Suradnja s ostalim žurnim službama (VZGZ) | - suradnja će se ostvarivati tijekom čitave godine | kontinuirano |

Zaključak:

S ciljem povećanja operativnosti članova postrojbi dobrovoljnih vatrogasnih društava (u daljnjem tekstu: DVD-ovi) Zajednice, tijekom čitave godine provodit će se opći program teorijske i praktične nastave u postrojbama DVD-ova, svaki DVD izvest će tijekom godine tri teme iz Općeg programa teorijske i praktične nastave u postrojbama DVD-a, a isto tako izvodit će se i zajedničke vježbe te obuke postrojbi DVD-a i JVP-a Grada Zagreba. Sve navedeno prema Planu koji će se donijeti DVD-i.

Učinkovitom provedbom vatrogasne djelatnosti, razvojem vatrogasnog sustava temeljenog na gospodarskom i tehnološkom razvoju, provedbom mjera za ujednačavanje stupnja zaštite od požara na cijelom području grada Zagreba te preventivnim djelovanjem u pogledu smanjenja rizika od nastajanja požara i velikih nesreća ili katastrofa pružat će se pomoć cjelokupnom sustavu civilne zaštite Grada Zagreba.

***Operativne snage GDCK Zagreb***

Temeljne operativne snage sustava civilne zaštite (vatrogastvo, GDCK Zagreb, Hrvatska gorska služba spašavanja - Stanica Zagreb) provodit će svoje redovne aktivnosti sukladno svojim planovima rada za 2023., a po aktivaciji sustava civilne zaštite izvršavat će mjere i aktivnosti iz sustava civilne zaštite.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Osposobljavanje pripadnika interventnog tima GDCK Zagreb | -osposobljavanje za člana interventnog tima GDCK Zagreb koje se sastoji od edukacija iz sljedećih cjelina: procjenu situacije i koordinaciju, prve pomoći, službe traženja, podizanje naselja i organizacije smještaja, psihosocijalnu podršku i opskrbu vodom i sanacije. | II. kvartal |
| -vježba obnova znanja iz prve pomoći za sve članove interventnog tima | III. kvartal |
| -vježba podizanja šatorskih naselja | II. i IV. kvartal |
| -vježba provjere oprema za operativno djelovanje na terenu | II. i IV. kvartal |
| -vježba spašavanja na vodi | II. i III. kvartal |
|  |  |  |
|  | -vježba provjere opreme za spašavanje na vodi | I. kvartal |
| -zajedničke vježba sustava civilne zaštite Grada Zagreba | II. i III. kvartal |
| Prijam novih članova interventnog tima GDCK Zagreb | -uključivanje novih volontera u rad interventnog tima GDCK Zagreb | kontinuirano |
| Suradnja s ostalim službama | -suradnja na zajedničkim intervencijama i vježbama sustava civilne zaštite | kontinuirano |
| Nabava i nadogradnja opreme | -nabava opreme za operativno djelovanje na terenu, te popravak i nadogradnja postojeće opreme | kontinuirano |

Zaključak:

Kontinuiranom edukacijom i osposobljavanjem volontera i zaposlenika za djelovanje u kriznim situacijama GDCK Zagreb održat će se razina spremnosti operativnog djelovanja.

***Operativne snage Hrvatske gorske službe spašavanja - Stanica Zagreb***

Temeljne operativne snage sustava civilne zaštite (vatrogastvo, GDCK Zagreb, Hrvatska gorska služba spašavanja - Stanica Zagreb, u daljnjem tekstu: HGSS - Stanica Zagreb) provodit će svoje redovne aktivnosti sukladno svojim planovima rada za 2023., a po aktivaciji sustava civilne zaštite izvršavat će mjere i aktivnosti iz sustava civilne zaštite.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Osposobljavanje pripadnika HGSS - Stanice Zagreb | - zimski tečaj za pripravnike | I. kvartal |
| - ljetni (stijenski) tečaj za pripravnike | II. i IV. kvartal |
| - speleološki tečaj za pripravnike | III. kvartal |
| - vježba helikopterskog spašavanja | II. i III. kvartal |
| - vježba za potrage i obuke i licenciranje potražnih pasa | III. kvartal |
| - vježba prve pomoći i transporta priručnim sredstvima | II. kvartal |
| - vježba spašavanja s dalekovoda, žičara, visokih stabala | IV. kvartal |
| - vježba spašavanja motornim sanjkama | I. kvartal |
| - vježba spašavanja u zimskim uvjetima | I. kvartal |
| - vježba ljetne tehnike i spašavanja s visokih objekata | II. kvartal |
| - vježba spašavanja iz speleoloških objekata | III. kvartal |
| - vježba spašavanja na brzim vodama | III. kvartal |
| - vježba vožnje terenskih automobila i kontrola putova | IV. kvartal |
| - vježba visokogorskog skijanja i spašavanja iz lavina | I. kvartal |
| Sudjelovanje u vježbama sustava civilne zaštite Grada Zagreba | - pokazna vježba spašavanja s visokih objekata | II. kvartal |
| - pokazna vježba na Sajmu zaštite | III. kvartal |
| - pokazne vježbe u suradnji s drugim žurnim službama | II. kvartal |
| - vježbe i edukacije u sustavu civilne zaštite Grada Zagreba | III. kvartal |
| Uključivanje novih pripadnika u rad HGSS - Stanice Zagreb i njihovo osposobljavanje | - uključivanje četiriju novih članova te početak njihova osposobljavanja - završetak tečaja pružanja prve pomoći u planinama i nepristupačnim predjelima, završavanje barem jednog od specijalističkih tečajeva, a prema njihovim mogućnostima | kontinuirano |
| Nabava osobne i skupne opreme | - zanavljanje osobne opreme | kontinuirano |
| - terensko vozilo opremljeno potrebnom opremom | I. kvartal |
| - užad statička i dinamička | I. kvartal |
| - užad pomoćna | I. kvartal |
| - karabineri | I. kvartal |
| - klinovi, spitevi i fiksevi | II. kvartal |
| - tehnička pomagala (koloture, blokeri, desenderi) | II. kvartal |
| - odijela i oprema za spašavanje na vodi | IV. kvartal |
| - sprave za spašavanje sa žičara | III. kvartal |
| - sprave za spašavanje s visokih stabala | II. kvartal |
| - GPS uređaji | II. kvartal |
| - akije ("čamci" za transport unesrećenog po snijegu) | I. kvartal |
| - marinerove, vakuum, speleo i druge nosiljke | II. kvartal |
| - sanitetski materijal | I. kvartal |
| - radiostanice i ostali elektronički uređaji | II. kvartal |
| - lavinski primopredajnici | IV. kvartal |
| - baterijske svjetiljke i dr. | II. kvartal |

Zaključak:

Kontinuiranim osposobljavanjem i uvježbavanjem članova HGSS-a Stanice Zagreb održat će se razina spremnosti operativnog djelovanja. Nabavom opreme unaprijedit će se sustav odgovora na krizne situacije te će se stvoriti dobra podloga za pravodoban i pravilan odgovor na buduće krizne situacije.

***Udruge građana od interesa za sustav civilne zaštite***

Potrebno je intenzivirati sastanke s predstavnicima i članovima udruga građana koje su do sada sudjelovale u sustavu civilne zaštite i uspostaviti komunikaciju s ostalim udrugama građana od interesa za sustav civilne zaštite. Uz navedeno, tijekom 2023. bit će potrebno u skladu sa Zakonom o sustavu civilne zaštite (Narodne novine 82/15, 118/18, 31/20, 20/21 i 114/22) odrediti udruge građana od interesa za sustav civilne zaštite, a sukladno izrađenom prijedlogu kriterija za izbor udruga građana od interesa za sustav civilne zaštite te početi pratiti njihove operativne kapacitete.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Analiziranje odabira te preciziranje operativnih kapaciteta udruga građana od interesa za sustav civilne zaštite sa sjedištem na području grada Zagreba | Na temelju podataka dostupnih u registru udruga Ministarstva pravosuđa i uprave, provjerit će se udruge građana sa sjedištem na području Grada Zagreba od interesa za sustav civilne zaštite | II. kvartal |
| Donošenje odluke o određivanju udruga građana od interesa za sustav civilne zaštite na području Grada Zagreba |  |
| IV. kvartal |
| Nastavak suradnje s Klubom za obuku službenih i sportskih pasa Zagreb (KOSSP), Zagrebačkim speleološkim savezom i Zagrebačkim radioamaterskim savezom | Zajedničko sudjelovanje u dogovorima o planiranju vježbi, sudjelovanje u vježbama, evaluaciji vježbi, operativnim sastancima | tijekom 2023. |

Zaključak:

Tijekom 2023. provjerit će se kapaciteti udruga građana sa sjedištem na području Grada Zagreba od interesa za sustav civilne zaštite i nastavit će se suradnja s udrugama građana od interesa za sustav civilne zaštite. Dodatno će se provjeriti operativni kapaciteti udruga građana izdvojenih na temelju prijedloga kriterija za izbor udruga građana od interesa za sustav civilne zaštite te nakon toga donijeti odluka o određivanju udruga građana od interesa za sustav civilne zaštite na području Grada Zagreba. Osim navedenoga, s udrugama građana koje su već sudjelovale u operativnim aktivnostima, planirat će se zajedničke vježbe, a nakon održanih vježbi provest će se evaluacija s ciljem poboljšanja operativne učinkovitosti. S udrugama građana od interesa za sustav civilne zaštite održavat će se sastanci kako bi se zadržala visoka razina spremnosti članstva.

***Postrojbe civilne zaštite opće namjene Grada Zagreba***

Potrebno je nastaviti s popularizacijom sustava civilne zaštite u javnosti svim komunikacijskim kanalima i medijima.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Maksimalno iskoristiti prisutnost medija (prisutnost na društvenim mrežama) radi popularizacije, stvaranja imidža i zajedničkog kolektivnog identiteta | - nastavak postojećih aktivnosti korištenjem medija i razmatranje novih prijedloga | kontinuirano |
| Poticanje uključivanja srednjoškolaca u sustav civilne zaštite | - razmatranje novih načina uključivanja srednjoškolaca u sustav civilne zaštite | IV. kvartal |
| Popunjavanje postrojbi civilne zaštite opće namjene | - zaprimanje dobrovoljnih prijava | kontinuirano |
| - uvođenje pripadnika u evidenciju |
| - podjela osobne zaštitne opreme |
| Sudjelovanje pripadnika postrojbi civilne zaštite opće namjene u vježbama sustava civilne zaštite Grada Zagreba | -osposobljavanje i uvježbavanje postrojbi civilne zaštite opće namjene svih 17 GČGZ | tijekom 2023. |
| - pripremni sastanci s upravljačkim skupinama postrojbi, izrada elaborata vježbi, evaluacija vježbi | sukladno godišnjem planu vježbi za 2023. |

Zaključak:

Nastavit će se sa popularizacijom sustava civilne zaštite u javnosti te pokrenuti nove sveobuhvatnije kampanje koje će uključivati vidljivost na društvenim mrežama. Poradit će se na poticanju uključivanja srednjoškolaca i drugih građana u sustav civilne zaštite na primjeren način. Nastavit će se redovne aktivnosti popunjavanja postrojbi civilne zaštite opće namjene, opremanje pripadnika i uvođenje pripadnika u evidenciju.

Izvršit će se osposobljavanje i uvježbavanje postrojbi civilne zaštite opće namjene svih 17 GČGZ.

***Postrojbe civilne zaštite specijalističke namjene Grada Zagreba***

Potrebno je intenzivirati osposobljavanje pripadnika postrojbi civilne zaštite specijalističke namjene.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Sudjelovanje na vježbama sustava civilne zaštite Grada Zagreba | - pripremni sastanci, izrada elaborata vježbi, evaluacija vježbi | sukladno godišnjem planu vježbi za 2023. |
| Osposobljavanje pripadnika specijalističkih postrojbi za traganje i spašavanje iz ruševina | - osposobljavanje za traganje i spašavanje iz ruševina provodit će se redovitim nastavnim temama  | kontinuirano tijekom godine, prema Planu osposobljavanja i usavršavanja |

Zaključak:

Nastavit će se sa redovnim aktivnostima osposobljavanja pripadnika postrojbi civilne zaštite specijalističke namjene.

***Pravne osobe od interesa za sustav civilne zaštite na području Grada Zagreba***

Grad Zagreb ne može utjecati na razvoj ljudskih potencijala i operativnih kapaciteta pravnih osoba od interesa za sustav civilne zaštite na području Grada Zagreba, ali će kontinuirano pratiti njihov razvoj radi utvrđivanja operativnih sposobnosti za sudjelovanje u aktivnostima sustava civilne zaštite.

***Povjerenici i zamjenici povjerenika civilne zaštite* *Grada Zagreba***

Potrebno je provesti ažuriranje evidencije povjerenika i zamjenika povjerenika te imenovati nove. Kako bi se omogućio rad povjerenika i zamjenika povjerenika, potrebno ih je uputiti na osposobljavanje te izraditi smjernice za procjenu ugroženosti na području njihove odgovornosti.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Osposobljavanje povjerenika i zamjenika povjerenika civilne zaštite Grada Zagreba | - upućivanje povjerenika i zamjenika povjerenika na osposobljavanje | tijekom 2023. |
| - vođenje evidencije povjerenika i zamjenika povjerenika | kontinuirano |
| Izrada smjernica za povjerenike i zamjenike povjerenika za procjenu ugroženosti njihovih područja odgovornosti | - priprema, izrada i distribucija materijala povjerenicima i zamjenicima povjerenika | IV. kvartal |
| Ažuriranje evidencije povjerenika i zamjenika povjerenika civilne zaštite Grada Zagreba i imenovanje novih povjerenika i zamjenika povjerenika civilne zaštite Grada Zagreba | - ažuriranje evidencije povjerenika i zamjenika povjerenika | kontinuirano |
| - imenovanje novih povjerenika i zamjenika povjerenika | tijekom 2023. |

Zaključak:

Potrebno je povjerenike i zamjenike povjerenika uputiti na osposobljavanje od strane Nastavnog nacionalnog središta civilne zaštite kako bi se realizirale planirane aktivnosti. Nakon osposobljavanja povjerenika i zamjenika povjerenika civilne zaštite Grada Zagreba, izradit će se pomoćni materijali za povjerenike i zamjenike povjerenika sa svrhom olakšavanja njihova rada. Sukladno potrebama imenovat će se novi povjerenici i zamjenici povjerenika.

b) OPREMANJE I RAZVOJ SUSTAVA CIVILNE ZAŠTITE GRADA ZAGREBA

Potrebno je pratiti nova tehnološka rješenja od interesa za sustav civilne zaštite te nastaviti nabavu osobne i skupne opreme za postrojbe civilne zaštite opće i specijalističke namjene Grada Zagreba.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Kontinuirano praćenje novih tehnoloških rješenja od interesa za sustav civilne zaštite Grada Zagreba | - permanentno praćenje novih tehnoloških rješenja radi usklađivanja iskazanih potreba (ponajprije postrojbi civilne zaštite specijalističke namjene Grada Zagreba) za specijaliziranom opremom- razmjena iskustava o korištenju novih tehnoloških rješenja između domaćih i inozemnih sudionika iz sustava civilne zaštite | kontinuirano |
| Definiranje obrasca za iskaz potreba postrojbi civilne zaštite specijalističke namjene | - održavanje pripremnog sastanka s upravljačkim skupinama postrojbi civilne zaštite specijalističke namjene | IV. kvartal |
| Nabava osobne i skupne opreme za postrojbe civilne zaštite opće i specijalističke namjene Grada Zagreba | - utvrđivanje potreba i provođenje javne nabave | kontinuirano / po potrebi |

Zaključak:

Kontinuirano će se nastaviti proaktivna suradnja s tvrtkama koje mogu prezentirati inovativnu opremu od interesa za sustav civilne zaštite te će se nastaviti nabavljati osobna i skupna oprema za postrojbe civilne zaštite opće i specijalističke namjene Grada Zagreba sukladno financijskim mogućnostima Grada Zagreba.

c) DOSTUPNOST INFORMACIJA

Potrebno je redovito nadopunjavati geografsko-informacijski sustav za hitne situacije novim informacijama, osigurati pristup informacijama iz područja sustava civilne zaštite zainteresiranoj javnosti te kontinuirano unaprjeđivati komunikaciju primjenom svih komunikacijskih alata.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Nastaviti s dodatnom edukacijom i vježbama uspostavljanja komunikacije kako bi se omogućio prijenos informacija i podataka u trenutku nefunkcioniranja redovnih sustava komunikacija | - održavanje zajedničke vježbe | kontinuirano |
| Praćenje izrade i analiza operativnih planova pravnih osoba od interesa za sustav civilne zaštite | - pružanje stručne pomoći pravnim osobama tijekom izrade, izdvajanje bitnih podataka (kontakti i operativni kapaciteti) | po potrebi |
| Praćenje izrade i analiza operativnih planova i procjena rizika pravnih osoba koje obavljaju djelatnost korištenjem opasnih tvari | - izdvajanje bitnih podataka (radijusi ugroženosti i kontakti) | po potrebi |
| Edukacija djece | - održavanje edukacije za djecu predškolske, školske i srednjoškolske dobi (ovisno o epidemiološkoj situaciji) | kontinuirano |
| Testiranje funkcionalnosti komunikacijskog sustava za hitne situacije Grada Zagreba | - redovna provjera opreme | kontinuirano |
| Nadopunjavanje geografsko-informacijskog sustava za hitne situacije | - prikupljanje novih podataka od interesa za sustav civilne zaštite | kontinuirano |
| Redovito ažuriranje i nadopunjavanje baze podataka pripadnika postrojbi civilne zaštite Grada Zagreba | - ažuriranje evidencije pripadnika i upis novih pripadnika | kontinuirano |
| Prikupljanje podataka o resursima građevinskih tvrtki | - iniciranje sastanka s predstavnicima građevinskih tvrtki i dopuna podataka | II. kvartal |

Zaključak:

Tijekom 2023. nastavit će se s vježbama uspostave komunikacije te će se redovito testirati funkcionalnost komunikacijskog sustava za hitne situacije Grada Zagreba. Kontinuirano će se prikupljati podatci o resursima građevinskih tvrtki, ažurirati i nadopunjavati baza podataka pripadnika postrojbi civilne zaštite Grada Zagreba te će se kao i do sada nastaviti edukacija djece.

d) SURADNJA SA ZNANSTVENIM INSTITUCIJAMA

Težište će biti na novim znanstvenim spoznajama iz područja utjecaja klimatskih promjena na povećavanje rizika života u urbanoj zoni Zagreba te je stoga nužno inicirati konferencije i projekte navedene tematike.

| **Ciljevi iz Smjernica** | **Opis planiranih aktivnosti** | **Rok** |
| --- | --- | --- |
| Suradnja sa znanstvenom i stručnom zajednicom (suradnja s Rudarsko-geološko-naftnim fakultetom, Geodetskim fakultetom i Građevinskim fakultetom) | - suradnja s Rudarsko-geološko-naftnim fakultetom u projektu *Primijenjena istraživanja klizišta**za razvoj mjera ublažavanja i prevencije rizika* | I. i II. kvartal |
| - nastavak suradnje u projektu Multisenzorsko zračno snimanje Republike Hrvatske za potrebe procjene smanjenja rizika od katastrofa | kontinuirano |

Zaključak:

Tijekom 2022. nastavit će se suradnja sa znanstvenom zajednicom.

**PLANSKI DOKUMENTI**

Grad Zagreb je sukladno članku 11. stavku 1. Uredbe o mjerama zaštite od ionizirajućeg zračenja te postupanjima u slučaju izvanrednog događaja (NN 24/18, 70/20, 114/21) kao sudionik sustava pripravnosti i odgovora na izvanredni događaj, pristupio izradi Plana niže razine sukladno Planu pripravnosti i odgovora Republike Hrvatske na radiološki ili nuklearni izvanredni događaj. Usvajanje dokumenta nakon prethodno pribavljenog odobrenja Ravnateljstva civilne zaštite, očekuje se u I. kvartalu 2023. godine.

Potrebno je izraditi novi Plan djelovanja civilne zaštite Grada Zagreba sukladno usvojenoj izmjeni/dopuni Procjene.

| **Ciljevi** | **Opis planiranih aktivnosti** | **Rok** |
| --- | --- | --- |
| Izrada Plana pripravnosti i odgovora Grada Zagreba na radiološki ili nuklearni izvanredni događaj | -usvajanje dokumenta nakon prethodno pribavljenog odobrenja Ravnateljstva civilne zaštite | I. kvartal |
| Izrada novog Plana djelovanja civilne zaštite Grada Zagreba sukladno usvojenoj izmjeni/dopuni Procjene | - razrada mjera i aktivnosti sustava civilne zaštite, ažuriranje priloga u slučaju promjene podataka | IV. kvartal |
| Ažuriranje Vanjskog plana zaštite i spašavanja u slučaju nesreća koje uključuju opasne tvari za područja postrojenja TE-TO Zagreb operatera HEP - Proizvodnja d.o.o., Terminal Žitnjak operatera JANAF d.d. i UNP1 Zagreb operatera INA - Industrija nafte d.d. (Službeni glasnik Grada Zagreba 1/20 - u daljnjem tekstu: Vanjski plan) | - izrada/dopuna Vanjskog plana u slučaju zaprimanja zahtjeva za izradu/dopunu Vanjskog plana | po potrebi |

Zaključak:

Izradit će se Plan pripravnosti i odgovora Grada Zagreba na radiološki ili nuklearni izvanredni događaj. Nakon usvajanja nove Procjene rizika od velikih nesreća za područje Grada Zagreba, tijekom 2023. godine će se pristupiti nadopuni Plana djelovanja civilne zaštite Grada Zagreba (Službeni glasnik Grada Zagreba 16/19) te će se izraditi/dopuniti Vanjski plan u slučaju zaprimanja zahtjeva za izradu/dopunu Vanjskog plana.

**FINANCIRANJE SUSTAVA CIVILNE ZAŠTITE**

Financiranje sustava civilne zaštite u 2023. temelji se na Proračunu Grada Zagreba za 2023. i projekcijama Proračuna Grada Zagreba za 2024. i 2025. godinu.

**ZAKLJUČAK**

Uspješan razvoj sustava civilne zaštite može se temeljiti isključivo na sinergiji kvalitetnih i provedivih planskih dokumenata, dostatne opremljenosti i operativne osposobljenosti sudionika sustava civilne zaštite, suradnji sa znanstvenom i stručnom zajednicom sa svrhom prikupljanja točnih i pouzdanih podataka o rizicima na području Grada Zagreba i primjeni novih tehnoloških rješenja te edukaciji stanovništva.

Slijedom navedenoga, osnovni naglasci razvoja sustava civilne zaštite u 2023. bit će na:

- osposobljavanju i edukaciji Stožera i stožera GČGZ

- izradi Poslovnika o radu Stožera civilne zaštite gradskih četvrti Grada Zagreba radi efikasnijeg djelovanja Stožera GČGZ

- nastavku kvalitetne suradnje s udrugama građana od interesa za sustav civilne zaštite

- promoviranju sustava civilne zaštite s ciljem povećanja broja pripadnika postrojbi civilne zaštite opće namjene

- izradi i distribuciji materijala koji će povjerenicima i zamjenicima povjerenika olakšati provođenje njihovih dužnosti

- izradi Plana pripravnosti i odgovora Grada Zagreba na radiološki ili nuklearni izvanredni događaj

- izradi novog Plana djelovanja civilne zaštite Grada Zagreba sukladno usvojenoj izmjeni/dopuni Procjene

- ažuriranju planskih dokumenta iz područja sustava civilne zaštite

- sudjelovanju u projektima sa znanstvenom i stručnom zajednicom s ciljem prikupljanja točnih i pouzdanih podataka potrebnih za procjenu rizika od nastanka velikih nesreća i katastrofa

- prikupljanju informacija o novim tehnologijama i mogućnostima primjene novih tehnoloških rješenja od interesa za funkcioniranje i razvoj sustava civilne zaštite

- educiranju cjelokupnog stanovništva na području Grada Zagreba o postojećim rizicima i prijetnjama te načinu optimalnog postupanja u takvim situacijama.

Ovisno o epidemiološkoj situaciji provest će se sljedeće aktivnosti:

- planiranje i održavanje vježbi sukladno Planu vježbi civilne zaštite na području Grada Zagreba za 2023.

- osposobljavanje i uvježbavanje postrojbi civilne zaštite opće namjene svih 17 gradskih četvrti Grada Zagreba

- educiranje djece predškolske dobi, osnovnoškolaca i srednjoškolaca.

**ZAVRŠNA ODREDBA**

Ovaj će plan biti objavljen u Službenom glasniku Grada Zagreba.

KLASA:

URBROJ:

Zagreb, \_\_\_\_\_\_\_\_\_\_\_2022.

Predsjednik

Gradske skupštine

**Joško Klisović**